Document ID: 31986R3986

*****
ΚΑΝΟΝΙΣΜΟΣ (ΕΟΚ) αριθ. 3986/86 ΤΗΣ ΕΠΙΤΡΟΠΗΣ
της 23ης Δεκεμβρίου 1986
που αφορά την ποσότητα βοείου κρέατος εκλεκτής ποιότητας προελεύσεως Ηνωμένων Πολιτειών Αμερικής και Καναδά, που μπορεί να εισαχθεί στο πλαίσιο του καθεστώτος που προβλέπεται από τον κανονισμό (ΕΟΚ) αριθ. 3985/86 για το έτος 1987
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3928/86 του Συμβουλίου της 16ης Δεκεμβρίου 1986 περί ανοίγματος δασμολογικής κοινοτικής ποσοστώσεως βοείου κρέατος εκλεκτής ποιότητας, νωπού, διατηρημένου με απλή ψύξη ή κατεψυγμένου, των διακρίσεων 02.01 Α ΙΙ α) και 02.01 Α ΙΙ β) του κοινού δαμσολογίου (1986) (1),
Εκτιμώντας:
ότι ο κανονισμός (ΕΟΚ) αριθ. 3985/86 της Επιτροπής της 23ης Δεκεμβρίου 1986 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς του Συμβουλίου (ΕΟΚ) αριθ. 3927/86 και (ΕΟΚ) αριθ. 3928/86 του τομέα του βοείου κρέατος (2), ορίζει, στο άρθρο 7, ότι οι αιτήσεις πιστοποιητικών και εκδόσεως πιστοποιητικών εισαγωγής για τα κρέατα που αναφέρονται στο άρθρο 1 παράγραφος 1 στοιχείο δ) εκδίδονται σύμφωνα με τα άρθρα 12 και 15 του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3815/85 (4)·
ότι πρέπει να αναφερθεί η ποσότητα για την οποία μπορούν να κατατεθούν αιτήσεις πιστοποιητικών υπό τους εν λόγω όρους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σύμφωνα με το άρθρο 12 του κανονισμού (ΕΟΚ) αριθ. 2377/80, είναι δυνατόν να κατατεθούν αιτήσεις πιστοποιητικών για μια συνολική ποσότητα 10 000 τόνων βοείου κρέατος καταγωγής και προελεύσεως Ηνωμένων Πολιτειών Αμερικής και Καναδά, κατά τη διάρκεια των δέκα πρώτων ημερών του Ιανουαρίου 1987.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1986.

Labels: 3
17
18